pythainlp/thai_wikipedia_clean_20230101 huggingface dataset:
มาร์ก็อทศึกษาที่โรงเรียนลูทวิช-ริกเตอร์ในเมืองแฟรงก์เฟิร์ต จนกระทั่งถึงการแต่งตั้งของอดอล์ฟ ฮิตเลอร์เมื่อวันที่ 30 มกราคม ค.ศ.1933 ให้ดำรงตำแหน่งนายกรัฐมนตรีเยอรมนี ที่ซึ่งเพิ่มความรุนแรงของมาตรการต่อต้านชาวยิว หนึ่งในนั้นคือการขับไล่นักเรียนชาวยิวออกจากโรงเรียนนอกศาสนา เนื่อจากเหตุการณ์ความรุนแรงของลัทธิต่อต้านยิว ครอบครัวฟรังค์ได้ตัดสินใจที่จะตามชาวยิวอีก 63,000 ชีวิตออกจากเยอรมนีในปีนั้น โดนอพยพไปที่อัมสเตอร์ดัมในประเทศเนเธอร์แลนด์. เอดิธ ฟรังค์และลูกสาวทั้งสองของเธอได้เข้าไปอยู่อาศัยกับแม่ของเธอใน อาเคินในฤดูร้อนของปี ค.ศ.1933 ในขณะที่อ็อทโท ฟรังค์ได้เริ่มธุรกิจ Opekta ที่อัมสเตอร์ดัม เอดิธเดินทางไปกลับระหว่างอาเคินและอัมสเตอร์ดัมเพื่อที่จะหาที่อยู่อาศัยในเมืองอัมสเตอร์ดัม มาร์ก็อทได้ย้ายไปอัมสเตอร์ดัมในเดือนธันวาคม ของปี ค.ศ.1933 ตามด้วยอันเนอในเดือนกุมภาพันธ์ของปี ค.ศ.1934.มาร์ก็อทได้เข้าเรียนระดับชั้นประถมศึกษาตอนปลายที่ Jekerstraat ของอัมสเตอร์ดัม ซึ่งตั้งอยู่ใกล้กับที่อยู่ใหม่บนจัตุรัสแมร์เวเดอ ซึ่งอยู่ทางตอนใต้ของอัมสเตอร์ดัม ถึงแม้ว่าตอนแรกจะมีปัญหาในด้านของภาษา มาร์ก็อทก็เป็นนักเรียนที่โดดเด่น เธอมีผลการเรียนอยู่ในระดับดีเยี่ยม
ยุคยึดครองของเยอรมัน.
เป็นสิ่งที่น่าตกใจมากเมื่อเยอรมันบุกรุกเนเธอร์แลนด์ เมื่อวันที่ 10 พฤษภาคม ค.ศ.1940 ถึงแม้ว่ามาตรการต่อต้านชาวยิวจะถูกใช้ แต่ในครั้งแรกๆ มาร์ก็อทและน้องสาวของเธอยังไม่ได้รับผลกระทบ แต่ทุกอย่างก็เปลี่ยนไปในปี ค.ศ.1941 พวกเขาถูกห้ามไม่ให้เข้าโรงภาพยนตร์และไม่สามารถเข้าร่วมชมรมกีฬาได้ หนึ่งในมาตรการที่รุนแรงที่สุดก็คือ มาร์ก็อทและเด็กชาวยิวคนอื่นๆไม่สามารถเข้าเรียนในโรงเรียนที่ตนเองเลือกได้ หลังจากฤดูร้อนของปี ค.ศ.1941 มาร์ก็อทและน้องสาวของเธอต้องเข้าเรียนโรงเรียนของชาวยิวที่มีแต่นักเรียนและคุณครูที่เป็นคนยิว
ที่สถานศึกษาของชาวยิว มาร์ก็อทแสดงความตั้งใจและความฉลาดของเธอ ซึ่งเป็นสิ่งที่ทำให้เธอเป็นที่น่าจดใจที่โรงเรียนเก่าของเธอ เธอเป็นที่จดจำของศิษย์เก่าในเรื่องของความมีคุณธรรม เรียบร้อย และเชื่อฟัง มาร์ก็อทมีเพื่อนจำนวนมาก เธอสนุกกับการพายเรือและเล่นเทนนิสในเวลาว่างของเธอ ในอนุทินของอันเนอ อันเนอจดจำได้ถึงช่วงเวลาที่แม่ของพวกเธอ แนะนำให้เธอเลียนแบบมาร์ก็อท และถึงแม้ว่าอันเนอจะเขียนชื่นชมพี่สาวของเธอว่าเท่และฉลาด แต่อันเนอก็ได้อธิบายถึงความเป็นตัวของเธอเองโดยไม่ได้มีต้นแบบมาจากใคร นอกจากนั้นในอนุทินของอันเนอ มาร์ก็อทเป็นผู้ที่มีความสัมพันธ์ที่ดีกับแม่มากกว่าอันเนอ และมีความถ่อมตัวและอดทน ซึ่งตรงกันข้ามกับอันเนอ ผู้ที่ตัดสินใจแน่วแน่และพูดในสิ่งที่ตัวเองคิด
ถึงแม้ว่าน้องสาวของเธอ(อันเนอ) จะเรียนภาษาฮีบรูเหมือนกันในภายหลัง แต่ว่าอันเนอเหมือนพ่อของเธอซึ่งไม่ได้สนใจในวัฒนธรรมของชาวยิวเท่ามาร์ก็อท มาร์ก็อทดำเนินรอยตามแม่ของเธอโดยการเข้าไปมีส่วนร่วมในชุมชนเรียกร้องเสรีภาพชาวยิวในเมืองอัมสเตอร์ดัม เธอลงเรียนภาษาฮีบรู เข้าโบสถ์ยิว และในปี ค.ศ.1941 เธอได้เข้าร่วมขบวนการไซออนิสต์เพื่อให้คนหนุ่มสาวชาวยิวสามารถอพยพไปดินแดนปาเลสไตน์เพื่อสร้างรัฐของชาวยิวขึ้นมา โดยอันเนอ ฟรังค์ได้อธิบายในอนุทินของเธอว่า เธออยากที่จะเป็นหมอตำแย
ในฤดูร้อนของปี ค.ศ.1942 การเนรเทศอย่างเป็นระบบของชาวยิวจากเนเธอร์แลนด์ได้เริ่มต้นขึ้น ในวันที่ 5 กรกฎาคม ค.ศ. 1942 มาร์ก็อทได้รับประกาศให้ไปรายงานตัวกับค่ายแรงงานในเยอรมนี ทำให้วันถัดไปเธอและครอบครัวได้หลบซ่อนตัวที่ห้องลับในบริษัทของพ่อเธอที่ Prinsengracht อยู่ใจกลางเมืองของอัมสเตอร์ดัม หลังจากนั้นมีชาวยิว 4 คนเข้ามาร่วมหลบภัยด้วย นามว่า แฮร์มัน, โอกุสต์, ปีเตอร์แวนเพลและ Fritz Pfeffer พวกเขาซ่อนตัวที่นั่นราว 2 ปี จนกระทั่งถูกพบตัวเมื่อวันที่ 4 สิงหาคม ค.ศ. 1944.
ชีวิตในช่วงหลบซ่อนตัว.
มาร์ก็อทมีอายุได้ 16 ปีตอนที่เธอเริ่มซ่อนตัว ในตอนแรกเธอนอนเตียงเดียวกับอันเนอ แต่เมื่อ Fritz Pfeffer เข้ามาอยู่ที่ห้องลับด้วยในเดือนพฤศจิกายน ค.ศ.1942 มาร์ก็อทก็ย้ายไปนอนนอนห้องเดียวกับพ่อแม่ของเธอ มาร์ก็อท ฟรังค์และครอบครัวของเธอสามารถอยู่อย่างหลบซ่อนตัวได้ เพราะว่าพนักงานในสำนักงานทั้งสี่คนในบริษัทของพ่อเธอยินดีที่จะดูแลพวกเธอถึงแม้ว่าจะทำให้ชีวิตพวกเขาต้องเสี่ยงไปด้วยก็ตาม ผู้ที่ช่วยเหลือพวกเธอคือมีป คีส, Bep Voskuijl, Johannes Kleiman และ Victor Kugler พวกเขามีกฎที่เข้มงวดเพื่อไม่ให้พนักงานในคลังสินค้า ผู้ที่มาเยือนบริษัทและเพื่อนบ้านสังเกตเห็นทั้งแปดคนที่ซ่อนตัวอยู่ในห้องลับ มาร์ก็อทและคนที่เหลือที่ซ่อนตัวต้องอยู่ในความเงียบสงัดในช่วงเวลาทำงานและไม่สามารถใช้น้ำได้เลย ในระหว่างวันมาร์ก็อทอ่านหนังสืออย่างมาก เหมือนกับอันเนอและปีเตอร์ เธอใช้เวลาส่วนใหญ่ในการเรียน นอกจากนั้นมาร์ก็อทยังศึกษาหลักสูตรการศึกษาทางไปรษณีย์ในภาษาลาติน โดยศึกษาในชื่อของ Bep Voskuijl หนึ่งในผู้ช่วยเหลือ ไม่ได้ใช้ชื่อของเธอเอง
ถูกควบคุมตัวและเสียชีวิต.
มาร์ก็อท ฟรังค์ถูกควบคุมตัวโดยเกสตาโพพร้อมกับทุกคนที่ซ่อนตัวอยู่ด้วยกันเมื่อวันที่ 4 สิงหาคม ค.ศ. 1944 และถูกกักขังไว้ที่สำนักงานใหญ่ข้ามคืน ก่อนถูกส่งไปขังในคุกที่บริเวณใกล้เคียงเป็นเวลาสามวัน หลังจากนั้นพวกเขาถูกพาไปที่ค่ายกักกันเวสเตอร์บอร์ก เนื่องจากว่าครอบครัวฟรังค์ไม่ได้ตอบกลับการแจ้งเรียกตัวของมาร์ก็อทในปี ค.ศ.1942 และถูกพบว่าซ่อนตัวอยู่ พวกเขารวมทั้ง Fritz Pfeffer และครอบครัวแวนเพล ถูกประกาศว่าเป็นอาชญากรโดยเจ้าหน้าที่ของค่ายและถูกกักกันตัวโดยมีบทลงโทษให้ทำงานหนักในโรงงานรื้อแบตเตอรี่ พวกเขาอยู่ที่นั่นจนกระทั่งโดนเลือกให้โดนเนรเทศครั้งสุดท้ายของเวสเตอร์บอร์กสู่ค่ายกักกันเอาช์วิทซ์เมื่อวันที่ 3 กันยายน ค.ศ. 1944. บลูม เอเวอร์ส-เอ็มเดนเป็นคนพื้นเมืองชาวอัมสเตอร์ดัมที่รู้จักมาร์ก็อทและอันเนอจากสถานศึกษาของชาวยิว จำได้ว่ามาร์ก็อทและเอดิทโดนเลือกให้ไปค่ายแรงงานเลอโบที่อัปเปอร์ซิลีเซีย ในขณะที่อันเนอถูกห้ามไม่ให้เข้าร่วมเนื่องจากเธอเป็นหิด มาร์ก็อทและเอดิทตัดสินใจที่จะอยู่กับอันเนอ บลูมจึงไปโดยไม่รอพวกเขา ในขณะที่เอดิทยังอยู่ที่ค่ายกักกันเดิม มาร์ก็อทและอันเนอถูกส่งตัวไปที่ค่ายกักกันแบร์เกิน-เบ็ลเซิน เมื่อวันที่ 30 ตุลาคม ซึ่งเป็นสถานที่ที่ทั้งสองติดไข้รากสาดใหญ่ในฤดูหนาวของปี ค.ศ.1944.
มาร์ก็อท ฟรังค์ เสียชีวิตในเดือนกุมภาพันธ์ ค.ศ.1945 ในอายุ 18 หรือ 19 ปี เนื่องจากไข้รากสาดใหญ่ หลังจากนั้นไม่กี่วัน อันเนอก็เสียชีวิตลงด้วยสาเหตุเดียวกัน Janny Brandes-Brilleslijperและพี่สาวของเธอ Lientje ฝังมาร์ก็อทและอันเนอไว้ด้วยกันที่หนึ่งในสุสานหมู่ของค่าย ในเดือนกรกฎาคม ค.ศ.1945 หลังจากที่เธอกลับมาถึงเนเธอร์แลนด์และหายจากไข้รากสาดใหญ่ Janny เขียนจดหมายถึงอ็อทโท ฟรังค์ เพิ่มบอกเขาว่าลูกสาวทั้งสองของเขาได้เสียชีวิตลงแล้ว
อ็อทโท ฟรังค์เป็นคนเดียวที่รอดชีวิดในแปดคนที่ซ่อนตัวอยู่ด้วยกัน เมื่อเขากลับมาถึงอัมสเตอร์ดัมในเดือนมิถุนายน ค.ศ.1945 เขาได้รับอนุทินของอันเนอจากมีป คีส ซึ่งเขาได้ตีพิมพ์ในปี ค.ศ.1947 เพื่อระลึกถึงลูกสาวของเขา นอกจากอันเนอ มาร์ก็อทก็ได้เขียนอนุทินของเธอตอนซ่อนตัวอยู่เช่นเดียวกัน (อันเนอได้พูดถึงอนุทินของพี่สาวในอนุทินของเธอ) แต่ไม่สามารถค้นพบอนุทินของมาร์ก็อทได้ แต่อย่างไรก็ตาม นักเขียนหลายๆท่านได้เขียนอนุทินของมาร์ก็อทขึ้นมา อย่างเช่นนวนิยายเรื่อง "The Silent Sister" โดย Mazal Alouf-Mizrahi จดหมายที่ถูกเขียนโดยมาร์ก็อทและอันเนอถึงเพื่อนทางจดหมายชาวอเมริกันได้รับการตีพิมพ์ในปี ค.ศ.2003. Buddy Elias (1925–2015) เป็นญาติคนแรกของมาร์ก็อทและอันเนอและเป็นญาติสนิทคนสุดท้ายที่รอดชีวิต
แถบรังสีแวนอัลเลน
เข็มขัดกัมมันตรังสีแวนอัลเลน  เป็นโซนของอนุภาคที่มีพลังซึ่งส่วนใหญ่มาจากลมสุริยะซึ่งถูกจับโดยและยึดรอบดาวเคราะห์ด้วยสนามแม่เหล็กของดาวเคราะห์นั้น โลกมีเข็มขัดสองเส้นและบางครั้งเข็มขัดอื่น ๆ อาจถูกสร้างขึ้นชั่วคราว การค้นพบเข็มขัดนั้นให้เครดิตกับ James Van Allen และด้วยเหตุนี้สายพานของโลกจึงเป็นที่รู้จักในนามสายพาน Van Allen เข็มขัดหลักสองเส้นของโลกขยายจากระดับความสูงประมาณ 640 ถึง 58,000 กม. (400 ถึง 36,040 ไมล์)} เหนือพื้นผิวซึ่งระดับรังสีในภูมิภาคแตกต่างกันไป อนุภาคส่วนใหญ่ที่เกิดขึ้นกับเข็มขัดคาดว่ามาจากลมสุริยะและอนุภาคอื่น ๆ โดยรังสีคอสมิก โดยการดักลมสุริยะสนามแม่เหล็กจะเบี่ยงเบนอนุภาคที่มีพลังเหล่านั้นและปกป้องชั้นบรรยากาศจากการถูกทำลาย
'เข็มขัดกัมมันตรังสีแวนอัลเลนตั้งอยู่ในภูมิภาคด้านในของสนามแม่เหล็กโลก เข็มขัดนี้ดักจับอิเล็กตรอนและโปรตอนที่มีพลัง ส่วนนิวเคลียสอื่น ๆ เช่นอนุภาคอัลฟาจะแพร่หลายน้อยกว่า ภายในโซนของเข็มขัดจึงเป็นอันตรายต่อดาวเทียมซึ่งจะต้องมีส่วนประกอบที่ให้การป้องกันที่เพียงพอหากพวกมันจะใช้เวลาอยู่ใกล้กับโซนนั้นนานพอสมควร ในปี 2013 องค์การนาซ่ารายงานว่า Van Allen Probes ได้ค้นพบเข็มขัดรังสีชนิดที่สามซึ่งตรวจพบเป็นเวลาสี่สัปดาห์จนกระทั่งมันถูกทำลายโดยคลื่นกระแทกอันทรงพลังจากดวงอาทิตย์
คาร์ล มากซ์
ลัทธิมาคส์
กระทรวงการบิน(นาซีเยอรมนี)
ยาซูจิ โอกามูระ
ยาซูจิ โอกามูระ  เป็นนายพลประจำกองทัพบกจักรวรรดิญี่ปุ่นและผู้บัญชาการทหารสูงสุดของกองทัพประจำจีน ตั้งแต่พฤศจิกายน ค.ศ. 1944 ถึงสิ้นสุดสงครามโลกครั้งที่สอง เขาถูกพบว่าไม่มีความผิดในอาชญากรรมสงครามโดยศาลอาชญากรรมสงครามเซี่ยงไฮ้หลังสงคราม
แขวงนางาตะ
แขวงนางาตะ  เป็นหนึ่งในเก้าแขวงการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของชุมชนเกาหลีที่ใหญ่ที่สุดในเมือง และเป็นที่ตั้งของสถานีรถไฟเฮียวโงะ
แขวงทารูมิ
แขวงทารูมิ  เป็นหนึ่งในเก้าแขวงการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของสะพานอากาชิไคเกียว สะพานแขวนที่ยาวที่สุดในโลก ซึ่งเชื่อมต่อกับเกาะอาวาจิ
แขวงนาดะ
แขวงนาดะ  เป็นหนึ่งในเก้าแขวงการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของมหาวิทยาลัยโคเบะ (Kobe University), พิพิธภัณฑ์ศิลปะจังหวัดเฮียวโงะ (Hyōgo Prefectural Museum of Art) และถือเป็นแหล่งผลิตเกลือที่สำคัญของประเทศ
กราฟ (บรรดาศักดิ์)
กราฟ  สำหรับบุรุษ หรือ เกรฟิน  สำหรับสตรี เป็นบรรดาศักดิ์ขุนนางเยอรมันในอดีต ตำแหน่งนี้ถูกแปลเป็น "เคานต์" (count) ในภาษาอังกฤษ ซึ่งเทียบเท่าตำแหน่งเอิร์ล (earl) ในหมู่เกาะอังกฤษ
ในรัฐธรรมนูญแห่งไรช์เยอรมัน ค.ศ. 1919 ได้มีการล้มเลิกระบอบศักดินาทั้งหมดในเยอรมนี แต่ยังอนุญาตให้มีการใช้บรรดาศักดิ์เดิมเป็นนามสกุลได้ ดังที่บัญญัติในมาตรา 109 ว่า: "ยศขุนนางถือเป็นเพียงส่วนหนึ่งของนามสกุลและมิอาจแต่งตั้งได้อีก"
เอ็มทีวีมูวีอะวอดส์
MTV Movie &amp; TV Awards
โยเซ็ฟ เวียร์ท
คาร์ล โยเซ็ฟ เวียร์ท  เป็นนักการเมืองชาวเยอรมันจากพรรคกลางคาทอลิก เขาดำรงตำแหน่งนายกรัฐมนตรีเยอรมนีเป็นระยะเวลา 585 วัน ระหว่าง ค.ศ. 1921–1922 ในยุคหลังสงครามโลก เขาเข้าร่วมพรรคพันธมิตรชาวเยอรมันซึ่งเป็นพรรคสายกลาง
วิลเฮ็ล์ม คาร์ล โยเซ็ฟ คูโน (; 2 กรกฎาคม ค.ศ. 1876 – 3 มกราคม ค.ศ. 1933) เป็นนักธุรกิจและนักการเมืองชาวเยอรมันผู้ดำรงตำแหน่งนายกรัฐมนตรีเยอรมนีระหว่าง ค.ศ. 1922–1923 รวมเป็นระยะเวลา 264 วัน
พีต บูติเจิจ
ปีเตอร์ พอล มอนต์โกเมอรี บูติเจิจ (, ; เกิดเมื่อวันที่ 19 มกราคม ค.ศ. 1982) เป็นนักการเมืองอเมริกัน และเป็นอดีตทหารเรือยศร้อยโทระหว่าง ค.ศ. 2009–2017 และเคยมีส่วนร่วมในสงครามอัฟกานิสถานใน ค.ศ. 2014 นอกจากนี้ยังเป็นนายกเทศมนตรีเมืองเซาท์เบนด์ในรัฐอินดีแอนาตั้งแต่ ค.ศ. 2012 ปัจจุบันดำรงตำแหน่งรัฐมนตรีว่าการกระทรวงคมนาคมสหรัฐ ตั้งแต่ 3 กุมภาพันธ์ ค.ศ. 2021
บูติเจิจจบการศึกษาจากมหาวิทยาลัยฮาร์วาร์ด สาขาประวัติศาสตร์และวรรณกรรม และมหาวิทยาลัยออกซฟอร์ด ในสาขารัฐศาสตร์
สระ (ไทย)
ฌูเวา ฟีเกย์เรดู
ฌูเวา บาชิสตา จี โอลีเวย์รา ฟีเกย์เรดู (; 15 มกราคม ค.ศ. 1918 – 24 ธันวาคม ค.ศ. 1999) เป็นผู้นำทางทหารและนักการเมืองชาวบราซิล เขาเป็นประธานาธิบดีคนที่ 30 ของบราซิล ซึ่งเป็นคนสุดท้ายของระบอบทหารที่ปกครองประเทศหลังรัฐประหารใน ค.ศ. 1964 ฟีเกย์เรดูเป็นหัวหน้าสำนักงานข่าวกรองแห่งชาติระหว่างที่เอร์แนสตู ไกเซล เป็นประธานาธิบดี ไกเซลแต่งตั้งฟีเกย์เรดูเป็นประธานาธิบดีคนถัดไปเมื่อสิ้นสุดวาระดำรงตำแหน่งของเขาเอง เขาทำพิธีสาบานตนเมื่อวันที่ 15 มีนาคม ค.ศ. 1979 และอยู่ในตำแหน่งจนถึงวันที่ 15 มีนาคม ค.ศ. 1985
จุดดับแห่งนิรันดร์
จุดดับแห่งนิรันดร์  เป็นนวนิยายแนวบันเทิงคดีวิทยาศาสตร์ที่เขียนโดยนักเขียนชาวอเมริกัน ไอแซก อาซิมอฟ เมื่อ ค.ศ. 1955 เป็นเรื่องราวเกี่ยวกับการเดินทางข้ามเวลาและการทำวิศวกรรมสังคมโดยมีองค์ประกอบของเรื่องราวแบบรหัสคดีระทึกขวัญเจือปนอยู่ด้วย โดยมีแก่นเรื่องสำคัญคือการเกิดวงล้อเหตุผล (causal loop) ที่เป็นปฏิทรรศน์ของการเดินทางข้ามเวลาในรูปแบบหนึ่ง ซึ่งเหตุการณ์และผลลัพธ์ของเหตุการณ์มีความสัมพันธ์ย้อนซึ่งกันและกันจนเป็นวงกลม
ในเรื่องนี้ได้สมมติให้มีองค์กรซึ่งมีหน้าที่ปรับเปลี่ยนกาลเวลา ชื่อว่า "Eternity" มีเป้าหมายเพื่อดำเนินการใดๆ ให้แน่ใจว่าองค์กรของตนเองจะได้รับการก่อตั้งขึ้นอย่างถูกต้องอย่างที่ประวัติศาสตร์ของพวกเขากล่าวไว้ โดยกำหนดเงื่อนไขของความเป็นจริงเพื่อให้เหตุการณ์ที่เคยเกิดขึ้นแล้วในประวัติศาสตร์ ได้เกิดขึ้นจริงอย่างที่มันควรจะเกิด ตัวเอกของเรื่องคือ Andrew Harlan ได้ตกอยู่ในสถานการณ์ที่ทำให้เขาต้องเลือกระหว่างการยินยอมให้วงกลมของเหตุผลดำเนินไปจนครบรอบและทำให้ "Eternity" ได้รับการก่อตั้ง หรือจะเลือกทางอื่นแล้วทำให้ "Eternity" ล่มสลาย หรือกล่าวอีกอย่างก็คือ ไม่เคยได้รับการก่อตั้งขึ้นมาเลย
หลายปีหลังจากเรื่องนี้ได้รับการตีพิมพ์ อาซิมอฟได้เชื่อมโยงนวนิยายเรื่องนี้เข้ากับนวนิยายชุดสถาบันสถาปนา โดยกล่าวถึงเอาไว้คร่าวๆ ใน "Foundation's Edge" ว่าเรื่องราวนี้ดำเนินอยู่ในจักรวาลที่ "Eternity" เคยมีอยู่ แต่ถูกทำลายลงโดยเหล่ามนุษย์นิรันดร์ ทำให้เกิดอนาคตที่ทั้งดาราจักรถูกปกครองโดยเผ่าพันธุ์มนุษย์
สุวรรณภัทร กิ่งแก้ว
สุวรรณภัทร์ กิ่งแก้ว (ชื่อเล่น: เอ็กซ์; เกิดวันที่ 10 มิถุนายน พ.ศ. 2537) เป็นนักฟุตบอลชาวไทย เล่นในตำแหน่งเซ็นเตอร์แบ็ก ปัจจุบันได้ลงเล่นให้กับเชียงใหม่ ในไทยลีก 2
ในปี พ.ศ. 2559 สุวรรณภัทร์ ได้รับคัดเลือกติดทีมชาติไทย อายุไม่เกิน 23 ปี สำหรับการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
อิเซไค ควอร์เต็ท
อิเซไค ควอร์เต็ท  เป็นซีรีส์อนิเมะญี่ปุ่นโดยภาพเป็นแนวครอสโอเวอร์สไตล์ chibi ระหว่าง นวนิยายแฟนตาซีอย่าง ขอให้โชคดีมีชัย ในโลกแฟนตาซี!, Overlord, บันทึกสงครามของยัยเผด็จการ เผยแพร่โดย สำนักพิมพ์คาโดกาวะ
เมื่อวันหนึ่งจู่ๆมีปุ่มวิเศษก็ปรากฏขึ้น ตัวละครเอกใน KonoSuba, Overlord, Re: Zero และ Saga ของ Tanya the Evil ทั้งหมดได้กดปุ่มวิเศษนี้และทุกคนได้ถูกย้ายไปยังโลกคู่ขนานที่มีชื่อว่า isekai และได้พบกับเรื่องราวที่มีชีวิตใหม่ในวัยมัธยมต้น
การผลิตและการเปิดตัว.
ซีรีส์นี้เขียนบทและกำกับโดย Minoru Ashina ด้วยการออกแบบตัวละครโดย Minoru Takehara ซึ่งเป็นผู้อำนวยการสร้างแอนิเมชันซีรีส์ แอนิเมชั่นโดย Studio Puyukai ฉายรอบปฐมทัศน์ในวันที่ 9 เมษายน 2019 ซีรีส์นี้มีการระบุไว้ 12 ตอน
รายชื่อตัวอย่างภาพยนตร์ออนไลน์ที่มียอดผู้ชมมากที่สุดใน 24 ชั่วโมงแรก
โมซัมบิกของโปรตุเกส
โปรตุเกสโมซัมบิก  มีชื่อเรียกอย่างเป็นทางการว่า แอฟริกาตะวันออกของโปรตุเกส  เป็นคำเรียกทั่วไปสำหรับโมซัมบิกสมัยในอดีตเมื่อยังเป็นดินแดนโพ้นทะเลของโปรตุเกส ประกอบด้วยหมู่อาณานิคมโปรตุเกส และภายหลังรวมกันเป็นมณฑลโพ้นทะเลของโปรตุเกสตามชายฝั่งทวีปแอฟริกาตะวันออกเฉียงใต้ ซึ่งปัจจุบันประกอบขึ้นเป็นสาธารณรัฐโมซัมบิก
มีการตั้งนิคมการค้าและอาณานิคมในเวลาต่อมาตามชายฝั่งตั้งแต่ ค.ศ. 1498 เมื่อนักสำรวจชาวโปรตุเกส วัชกู ดา กามา ถึงชายฝั่งโมซัมบิกครั้งแรก Lourenço Marques สำรวจพื้นที่ซึ่งปัจจุบันเป็นอ่าวมาปูโตใน ค.ศ. 1544 เขาตั้งรกรากถาวรในประเทศโมซัมบิกปัจจุบัน ที่ซึ่งเขาใช้เวลาส่วนใหญ่ของชีวิต และงานของเขามีนักสำรวจ กะลาสีและวาณิชโปรตุเกสหลายคนสานต่อ อาณานิคมเหล่านี้บางส่วนมีการส่งมอบให้ปกครองโดยบริษัทที่ได้รับพระบรมราชานุญาตในปลายคริสต์ศตวรรษที่ 19 เช่น บริษัทโมซัมบิก ซึ่งได้รับสัมปทานแผ่นดินซึ่งปัจจุบันได้แก่ จังหวัดมานีกาและจังหวัดซูฟาลา และบริษัทนียาซา ซึ่งควบคุมดินแดนในจังหวัดกาบูแดลกาดูและจังหวัดนียาซา ใน ค.ศ. 1951 อาณานิคมดังกล่าวมีการรวมเข้ากับมณฑลโพ้นทะเลโดยเป็นส่วนหนึ่งของโปรตุเกส อาณานิคมเดิมส่วนมากเป็นชื่อของจังหวัดของโมซัมบิกในปัจจุบัน
โมซัมบิกในสมัยอาณานิคม ได้มีการจัดรูปแบบการปกครองตามยุคสมัยของพัฒนาการทางการเมืองในโปรตุเกส ดังนี้:
ขอให้โชคดีมีชัยในโลกแฟนตาซี!
ขอให้โชคดีมีชัยในโลกแฟนตาซี!  เป็นนวนิยายญี่ปุ่นที่เขียนโดย Natsume Akatsuki เนื้อเรื่องเกี่ยวกับเด็กผู้ชายคนหนึ่งที่ถูกส่งไปยังโลกแฟนตาซีหลังการตายของเขา และเขาได้สร้างปาร์ตี้กับเทพธิดา สาวน้อยนักเวทและทหารครูเสดเพื่อต่อสู้กับมอนส์เตอร์ในโลกแฟนตาซี โดยเริ่มต้นจากซีรีส์นวนิยายทางเว็บที่เผยแพร่ใน Shousetsuka ni Narou ระหว่างเดือนธันวาคม 2012 และตุลาคม 2013 ซีรีส์ดังกล่าวได้รับการแก้ไขเป็นซีรีส์นวนิยายแสงพิมพ์ที่มีภาพประกอบโดย Kurone Mishima ซึ่งเริ่มตีพิมพ์ภายใต้ สำนักพิมพ์คาโดกาวะ
อัสสมาจารย์นิยม
บังสูรย์
เซ็นโกะซังเทพจิ้งจอกจอมป่วน
สัพพัญญู
สัพพัญญู (, จาก สพฺพ คุณนาม + ญู (ญา ธาตุ + -รู ปัจจัยในนามกิตก์)) หรือ สรรเพชญ ( สรฺวชฺญู) แปลว่า ผู้รู้ทุกสิ่งทุกอย่าง ผู้รู้ทั่ว คือรู้สิ่งทั้งปวงอย่างสัมบูรณ์ ทั้งในอดีต ปัจจุบัน และอนาคต
ในคติเทวนิยมมักใช้คำนี้เป็นเนมิตกนามของพระเป็นเจ้า เพราะเชื่อว่าพระองค์ทรงคุณลักษณะเช่นนั้น และเรียกคุณลักษณะนั้นว่า สัพพัญญุตา (สพฺพญฺญู (สพฺพ คุณนาม + ญู (ญา ธาตุ + -รู ปัจจัยในนามกิตก์) + -ตา ปัจจัยในภาวตัทธิต) ส่วนศาสนาอเทวนิยม เช่น ศาสนาพุทธใช้หมายถึงพระพุทธเจ้า และศาสนาเชนใช้หมายถึงเกวลิน
สาธารณรัฐประชาชนโมซัมบิก
สาธารณรัฐประชาชนโมซัมบิก  คืออดีตรัฐสังคมนิยมของโมซัมบิก ภายหลังสิ้นสุดสงครามประกาศเอกราช โดยปกครองประเทศแบบสังคมนิยม ระหว่าง ค.ศ. 1975 ถึง ค.ศ. 1990.
ภายหลังสิ้นสุดการปกครองอาณานิคมแอฟริกาตะวันออกของโปรตุเกสเมื่อ ค.ศ. 1975 สาธารณรัฐประชาชนโมซัมบิกก่อตั้งโดย แนวร่วมเพื่อการปลดปล่อยโมซัมบิก ("เฟรลีมู" : "FRELIMO") นำโดย ประธานาธิบดี ซาโมรา มาเชล, ในช่วงระยะสั้นๆก่อนการประกาศอิสรภาพจากโปรตุเกส ในสมัยอึชตาดูโนวู (สาธารณรัฐที่ 2). เฟรลีมูจัดตั้งขึ้นภายใต้แนวคิดสังคมนิยมลัทธิมากซ์–เลนินแบบพรรคการเมืองเดียว ในรูปแบบของรัฐบาลลัทธิอำนาจนิยม ใช้นโยบายการเปลี่ยนแปลงทางการเมืองอย่างรุนแรง (radical social change) ปกครองประเทศแบบสังคมนิยม โดยยึดทรัพย์สินเอกชนทั้งหมดเป็นของรัฐ และ มีความสัมพันธ์ใกล้ชิดกับประเทศคอมมิวนิสต์ในยุโรป รวมถึงประเทศเพื่อนบ้านอย่าง สาธารณรัฐประชาชนแองโกลา และ สหภาพโซเวียต การเมืองภายในของโมซัมบิกได้รับผลกระทบจากสงครามเย็นอย่างมาก โดยได้รับคำแนะนำจากสภาเพื่อความช่วยเหลือซึ่งกันและกันทางเศรษฐกิจ (คอมิคอน). เฟรลีมู ได้ถูกดึงเข้าสู่ความขัดแย้งในสงครามกลางเมือง เมื่อ ค.ศ. 1977 โดยมีประเทศเสรีประชาธิปไตย (ชาติมหาอำนาจตะวันตก) เป็นผู้ก่อสงคราม ผ่านทางโรดีเซีย และ สหภาพแอฟริกาใต้ ซึ่งได้รับการสนับสนุนทางการเงิน พร้อมทั้งอาวุธยุทธภัณฑ์ สนับสนุนกลุ่ม Mozambique National Resistance ("เรนามู" : "Renamo") ในการทำลายสาธารณูปโภคพื้นฐาน สะพาน ทางรถไฟ โรงเรียน สถานพยาบาล รวมถึงการเข้าแทรกแซงทางการเมืองด้วยการต่อต้านลัทธิคอมมิวนิสต์ ทำให้การพัฒนาประเทศหยุดชะงัก ปลายทศวรรษที่ 1980.
สหภาพโซเวียตล่มสลาย สงครามเย็นสิ้นสุดลงเมื่อ ค.ศ. 1990 ต่อมาได้มีการลงนามข้อตกลงสันติภาพกรุงโรมระหว่าง เฟรลีมู และ เรนามู ในปี ค.ศ. 1994 ได้มีการจัดเลือกตั้งในรูปแบบรัฐพรรคการเมืองหลายพรรค และ เปลี่ยนนโยบายเศรษฐกิจจากลัทธิมากซ์เป็นเศรษฐกิจการตลาดแบบเสรีทุนนิยม.
ตำรวจลับ.
เฟรลีมูได้จัดตั้งองค์กรตำรวจลับ เรียกว่า หน่วยรักษาความปลอดภัยประชาชนแห่งชาติ  มีหน้าที่สอดส่องดูแลความมั่นคง สืบหาบุคคลที่เป็นหรืออาจเป็นภัยคุกคามต่อรัฐ รวมถึงการเคลื่อนไหวทางการเมือง "ทุกกิจกรรมที่ต่อต้านรัฐบาล และ การปฏิวัติสังคมนิยม" โดยได้รับการฝึกศึกษาจาก กระทรวงรักษาความปลอดภัย ("Stasi") ของเยอรมนีตะวันออก มีหน้าที่ข่าวกรอง, กำลังกึ่งทหาร (กำลังพลสำรอง). ภายหลังสิ้นสุดสงครามเย็นได้มีการจัดส่วนราชการใหม่ ยกสถานะเป็น หน่วยรักษาความปลอดภัย และ สารสนเทศชาติ ("Serviço de Informações e Segurança do Estado", SISE) เมื่อ ค.ศ. 1991.
แพลเน็ตซู
แพลเน็ตซู  เป็นเกมจำลองการสร้างและบริหารจัดการที่กำลังจะมาถึง พัฒนาและจัดจำหน่ายโดยฟรอนเทียร์ดีเวลล็อปเมนส์ เกมดังกล่าวเป็นจะเกมที่สืบทอดจากเกม"ซูไทคูน" เตรียมออกจำหน่ายในวันที่ 5 พฤศจิกายน ค.ศ. 2019
รูปแบบการเล่นจะมีบางส่วนคล้ายคลึงกับเกมสร้างสวนสนุก "แพลเน็ตโคสเตอร์" ที่เปิดตัวเมื่อไม่กี่ปีก่อน ผู้เล่นสามารถสร้างสวนสัตว์ และมีสัตว์มากกว่า 50 ตัว
มีข่าวลือก่อนหน้านี้เกิดขึ้นหลังจากที่ฟรอนเทียร์ดีเวลล็อปเมนส์จดทะเบียนเครื่องหมายการค้าเกมใหม่เมื่อเดือนเมษายน 2017 ในชื่อ "แพลเน็ตซาฟารี" ต่อมาได้ประกาศอย่างเป็นทางการเมื่อวันที่ 24 เมษายน 2019 และจะจำหน่ายในวันที่ 5 พฤศจิกายน 2019 นอกเหนือจากการสั่งซื้อเกมล่วงหน้าแบบปกติ ยังมีโอกาสที่จะซื้อเกมล่วงหน้าฉบับดีลักซ์ซึ่งรวมเนื้อหาโบนัสและเข้าถึงการเล่นแบบเบตาตั้งแต่วันที่ 24 กันยายน ถึง 8 ตุลาคม 2019
วอลเลย์บอลหญิงชิงแชมป์สโมสรเอเชีย 2019
วอลเลย์บอลหญิงชิงแชมป์สโมสรเอเชีย 2019  เป็นการแข่งขันครั้งที่ 20 ของวอลเลย์บอลหญิงชิงแชมป์สโมสรเอเชีย ซึ่งมีกำหนดจะจัดขึ้นที่เทียนจิน ประเทศจีน ระหว่างวันที่ 27 เมษายน – 5 พฤษภาคม ค.ศ. 2019
เดอะวอยซ์ (สหรัฐอเมริกา)
โปรตุเกสโมซัมบิก
โมบูตู เซเซ เซโก้
มานูเอล โนริเอกะ
มาร์กอท ฟรังค์
การออกเสียงประชามติรัฐธรรมนูญอียิปต์ ค.ศ. 2019
การออกเสียงประชามติร่างรัฐธรรมนูญ เกิดขึ้นที่ประเทศอียิปต์ ตั้งแต่วันที่ 20–22 เมษายน ค.ศ. 2019 และนอกสาธารณรัฐระหว่างวันที่ 19 ถึงวันที่ 21 เมษายน
การลงประชามติครั้งนี้เป็นการแก้ไขรัฐธรรมนูญ มาตรา 140 ซึ่งเกี่ยวกับอายุของประชาธิบดีจาก 4 ปี เป็น 6 ปี และเปลี่ยนอำนาจประธานาธิบดีให้มีสิทธิที่จะแต่งตั้งรองประธานาธิบดี(ถูกยกเลิกในปี ค.ศ. 2012) และให้อำนาจประธานาธิบดีทางตุลาการในการแต่งตั้งพนักงานอัยการ ประธานศาลและประธานศาลสูงสุด
พฤษภาคม พ.ศ. 2562
พฤษภาคม พ.ศ. 2562 เป็นเดือนที่ 5 ของปี พ.ศ. 2562 วันแรกของเดือนเป็นวันพุธ วันสุดท้ายของเดือนเป็นวันศุกร์
มาเดอลีน เด บูร์บง-บุสเซต
การเลือกตั้งหัวหน้าพรรคพลเมืองประชาธิปไตย ค.ศ. 1996
การเลือกตั้งหัวหน้าพรรคพลเมืองประชาธิปไตย (ODS) เกิดขึ้นที่Czech Republic เมื่อวันที่ 9 ธันวาคม ค.ศ. 1996 ผลปรากฎว่าแวสลาฟ คลอส ได้รับเลือกให้เป็นหัวหน้าพรรคอีกหนึ่งสมัย ด้วยคะแนนคณะผุ้เลือกตั้งถึง 249 คน จาก 295 คน คิดเป็น 81% ซึ่งพรรคประชาธิปไตยคริสเตียนได้รวมกับพรรคพลเมืองประชาธิปไตยในรัฐสภานี้ด้วย
โวโลดีมีร์ เซเลนสกี
วารลี
วารลี หรือ โวรลี  เป็นท้องถิ่นหนึ่งในเขตมุมไบซิตีของนครมุมไบ รัฐมหาราษฏระ ประเทศอินเดีย การสะกดแบบอื่น ๆ รวมถึง Warli, Worlee, Varli ดั้งเดิมแล้ววารลีเป็นเกาะที่แยกตัวออกมา เป็นหนึ่งในเกาะทั้งเจ็ดของบอมเบย์ ซึ่งโปรตุเกสยกให้อังกฤษในปี 1661 ในราวคริสต์ศตวรรษที่ 19 จึงมีการสร้างสะพานและซีลิงก์เชื่อมกับเกาะอื่น ๆ เข้าด้วยกัน
บริษัทที่มีอสังหาริมทรัพย์ตั้งอยู่ที่นี่ ได้แก่ จีเอ็สเคฟาร์มา ทาท่า ดีล็อยต์ โนวารทิส เอ็ชดีเอ็ฟซีแบงค์ เยสแบงค์ ซีเมนส์ ซีอีเอที เป็นต้น
มุมบาเทวีมนเทียร
มุมบาเทวีมนเทียร เป็นโบสถ์พราหมณ์เก่าแก่ของเมืองมุมไบ รัฐมหาราษฏระ ตั้งเพื่อบูชาเทวี "มุมบา" (ทับศัพท์มารฐี: Mumbā) ซึ่งเป็นปางอวตารพื้นเมืองของ เทวี (Mother Goddess) พระนาม "มุมบา" ซึ่งเป็นภาษามารฐีนั้นจริง ๆ ได้มาจากภาษาสันสกฤต เทพมุมบาทรงเป็นเทพประจำผู้ที่พูดภาษามารฐีที่ประกอบอาชีพ agris (คนเก็บเกลือ) และ kolis (ชาวประมง), ชาวบ้านดั้งเดิมในเกาะทั้งเจ็ดของบอมเบย์ รูปเคารพของมุมบาเทวีเป็นรูปปั้นหินสีดำภายในมนเทียร อีกพระนามของมุมบาเทวีคือ "มหาอัมบา" (Maha Amba) หรือ "แม่พระผู้ยิ่งใหญ่" (Great Mother)
กลุ่มอาคารกอทิกวิกตอเรียและอลังการศิลป์แห่งมุมไบ
กลุ่มอาคารกอทิกวิกตอเรียและอลังการศิลป์แห่งมุมไบ (Victorian Gothic and Art Deco Ensembles of Mumbai) เป็นกลุ่มอาคารสมัยคริสต์ศตวรรษที่ 19 ที่สร้างด้วยสถาปัตยกรรมฟื้นฟูกอทิก และกลุ่มอาคารสมัยคริสต์ศตวรรษที่ 20 ที่สร้างด้วยอลังการศิลป์ ในย่านฟอร์ต เมืองมุมไบ รัฐมหาราษฏระ ประเทศอินเดีย อาคารเหล่านี้ตั้งขึ้นล้อมรอบโอวัลไมดาน (Oval Maidan) ลานอเนกประสงค์ขนาดใหญ่ อาคารที่ได้รับการคุ้มครองในกลุ่มนี้มี 94 อาคาร
อาคารทางตะวันออกของโอวัลแบบกอทิก หลัก ๆ คือ ศาลสูงบอมเบย์ มหาวิทยาลัยมุมไบ (วิทยาเขตฟอร์ต) และหอนาฬิการาชาภาอีในสวนของวิทยาลัย ส่วนอาคารอลังการศิลป์ส่วนใหญ่เป็นอาคารส่วนบุคคล อาคารที่เป็นสาธารณะคือโรงละครอีรอส
สถานีศิวาจี
พิชญาภา นาถา
ภาควิชาเคมีเทคนิค คณะวิทยาศาสตร์ จุฬาลงกรณ์มหาวิทยาลัย
ภาควิชาเคมีเทคนิค หรือ เคมเทค เป็นภาควิชาหนึ่งของ คณะวิทยาศาสตร์ จุฬาลงกรณ์มหาวิทยาลัย เปิดสอนในหลักสูตรเคมีวิศวกรรม (B.Sc Chemical Engineering) ซึ่งเป็นหลักสูตรแรกของประเทศไทยในระดับปริญญาตรีโดยมี 2 แขนงวิชา ได้แก่  แขนงวิชาเคมีวิศวกรรม และ แขนงวิชาเทคโนโลยีทางเชื้อเพลิง และเปิดสอนในระดับปริญญาโทและระดับปริญญาเอกในแขนงวิชาดังกล่าวด้วย
ภาควิชาเคมีเทคนิคขึ้นเมื่อวันที่ 14 กรกฎาคม 2502 จากวิสัยทัศน์ของ ศ.ดร.แถบ นีละนิธิ  ที่เห็นว่าอุตสาหกรรมเคมีจะเป็นอุตสาหกรรมที่จะเข้ามามีบทบาทอย่างมากในการพัฒนาประเทศ  ถึงได้เสนอให้มีการจัดตั้งภาควิชาเคมีเทคนิคขึ้น ซึ่งนับได้ว่าเป็นภาควิชาแรกทางสาขาวิศวกรรมเคมีของประเทศไทย  โดยในตอนแรกได้รับการสนับสนุนด้านบุคลากรและอุปกรณ์จากภาควิชาเคมี  การพัฒนาภาควิชาเคมีเทคนิคเป็นไปในรูปการใช้หลักสูตรเคมีวิศวกรรมเป็นแกนและนำวิธีการที่เป็นเทคโนโลยีเฉพาะเรื่องที่สำคัญและเกี่ยวข้องกับการพัฒนาเศรษฐกิจและ อุตสาหกรรมของประเทศมาผสมผสานในลักษณะดังกล่าว  จึงนับได้ว่าภาควิชาเคมีเทคนิคเป็นแกนนำให้เกิดการพัฒนาการศึกษา  ด้านเคมีวิศวกรรมและได้แตกแขนงออกเป็นการศึกษาวัสดุศาสตร์และเทคโนโลยีอาหารซึ่งต่อมาได้เจริญก้าวหน้าและขยายขอบข่ายออกไป  เป็นภาควิชาวัสดุศาสตร์  เมื่อปี พ.ศ. 2517  และภาควิชาเทคโนโลยีทางอาหาร  เมื่อปี พ.ศ. 2527ตามลำดับ
หลักสูตรเคมีวิศวกรรม คณะวิทยาศาสตร์ จุฬาลงกรณ์มหาวิทยาลัย เป็นหลักสูตรที่มีวัตถุประสงค์เพื่อสร้างวิศวกรเคมีให้กับภาคอุตสาหกรรมมาตั้งแต่เปิดสอนหลักสูตรเมื่อปี พ.ศ. 2502 มาจนถึงปัจจุบัน บัณฑิตที่สำเร็จการศึกษาไปประกอบอาชีพและมีบทบาทสำคัญในวงการอุตสาหกรรมเคมี ปิโตรเคมี อุตสาหกรรมน้ำมัน ฯลฯ หลักสูตรเคมีวิศวกรรมได้รับการรับรองโดยสภาวิศวกรในสาขาวิศวกรรมเคมี ดังนั้นบัณฑิตที่สำเร็จการศึกษาจากหลักสูตรเคมีวิศวกรรม สามารถขอรับใบประกอบวิชาชีพวิศวกรรมควบคุมสาขาเคมี (ใบ กว.) ได้เช่นเดียวกับบัณฑิตที่สำเร็จการศึกษาจากคณะวิศวกรรมศาสตร์ และยังสามารถสมัครเป็นสมาชิกของสภาวิชาชีพวิทยาศาสตร์และเทคโนโลยีได้อีกด้วย
หลักสูตรวิทยาศาสตรบัณฑิต (วท.บ.) สาขาเคมีวิศวกรรม ของภาควิชาเคมีเทคนิค ได้รับการรับรองหลักสูตรจากสภาวิศวกร ดังนั้นบัณฑิตทีสำเร็จการศึกษาจากภาควิชาฯ จึงมีสิทธิในการขอใบอนุญาตฯ สาขาเคมี ทั้งนี้เป็นไปตามหลักเกณฑ์ของสภาวิศวกร หลักสูตรของภาควิชาเคมีเทคนิคได้มีการปรับปรุงหลักสูตรแล้วกว่า 10 ครั้งจนถึงปัจจุบันและมีการปรับหลักสุตรครั้งล่าสุดเมื่อปีพ.ศ. 2561
วิทยาศาสตรบัณฑิต (วท.บ.) สาขาเคมีวิศวกรรม (B.Sc Chemical Engineering) มี 2 แขนงวิชาย่อย ได้แก่
วิทยาศาสตรมหาบัณฑิต (วท.ม.)
วิทยาศาสตรดุษฎีบัณฑิต (วท.ด.) สาขาวิชาเคมีเทคนิค (Doctoral Program in Chemical Technology)
อดีตคณาจารย์
มูลนิธินิสิตเก่าเคมเทค-จุฬา.
ก่อตั้งเมื่อปีพ.ศ. 2562 ในโอกาสครบรอบ 60 ปีภาควิชาเคมีเทคนิค จากการบริจาคจากศิษย์เก่าของภาควิชา มีวัตถุประสงค์เพื่อเป็นสื่อกลางในการเชื่อมต่อระหว่างนิสิตเก่ากับภาควิชา เพื่อช่วยกันพัฒนาภาควิชา เช่น การจัดอบรมให้นิสิตปัจจุบันโดยรุ่นพี่นิสิตเก่า เป็นต้น
วิจิตรศิลป์
วิจิตรศิลป์  เป็นศิลปะที่พัฒนาขึ้นเพื่อสุนทรียภาพหรือความงามเป็นหลัก ต่างจากศิลปะประยุกต์ ซึ่งสร้างขึ้นเพื่อประโยชน์ใช้สอย เช่น เครื่องปั้นดินเผาหรืองานโลหะส่วนใหญ่
ในอดีต วิจิตรศิลป์มีห้าแขนงหลัก ประกอบด้วย จิตรกรรม, ประติมากรรม, สถาปัตยกรรม, ดนตรี และกวีนิพนธ์ กับศิลปะการแสดง ได้แก่ การละครและการเต้นรำ รวมไปถึงภาพต้นแบบเก่าและการวาดเส้นนับว่าเป็นจิตรกรรม เช่นเดียวกับวรรณคดีรูปแบบร้อยแก้ว ที่นับว่าเป็นกวีนิพนธ์ ในปัจจุบัน วิจิตรศิลป์โดยทั่วไปจะรวมถึงรูปแบบที่ทันสมัยด้วย เช่น ภาพยนตร์, การถ่ายภาพ, การสร้างวิดีโอ/การลำดับภาพ, การออกแบบ และศิลปะเชิงแนวคิด